text: Sønderjyde lægger sig forrest i Le Mans
  17 juni 2017 kl. 13.52
  Nicki Thiim, der er født og opvokset i Sønderborg, har presset sin Aston Martin helt frem i feltet i Le Mans GTE-Pro-klasse.
  I 1970'erne og 80'erne kørte den danske motorsportskører Kurt Thiim på verdens racerbaner.
  Kurt Thiims søn, Nicki Thiim, har ligeledes gjort sig bemærket i motorsporten igennem mange år. Bl.a. i Le Mans, hvor den Sønderborg-fødte racerkører har lagt sig forrest i Le Mans GTE-Pro-klasse, hvor hans føring ser ud til at blive større og større for hvert minut. 
  Der er dog langt til en sejr. Le Mans køres i 24 timer uden pause, men holdkammeraterne Marco Sørensen og Ritchie Stanaway står klar til at afløse Nicki Thiims, når udmattelsen trænger sig på.
  